Източник: Plovdiv24.bg 10:34 / 26.04.2018 Отпечатай Изпрати
Ние дела на тази историческа Македония, която е в България, го признаваме като български дял и тук няма никакви дилеми, заяви македонският премиер Зоран Заев пред bTV. "Ние го наричаме този Пиринския дял, защото Пирин е най-голямата планина, но там живеят граждани на България, някои от които се чувстват македонци и това е тяхно право. И нямаме никакъв такъв проблем", каза Заев, след като по-рано тази година, по време на посещение в Македония, президент Румен Радев заяви, че новото име на Македония не трябва да включва географско определение, което се отнася към български територии.
"Ако не успеем, няма да имаме вероятно бъдеще в ЕС, в НАТО. Тогава ще трябва Европа да я доведем в Скопие, в Македония – не виждам друг вариант! В най-краен случай, ако не се намери решение, въпросът ще остане отворен и ще продължим след три месеца, след шест месеца пак да търсим отговор", посочва Заев. Следващият кръг от преговори за името се очаква в началото на май.